# Официален вестник C 12A/15 я

| | ISSN 1977-0855 |
| --- | --- |
| Официален вестник
  на Европейския съюз | C 12A |
| | |
| Издание на български език | Информация и известия | Година 5915 януари 2016 г. |

ISSN 1977-0855

Официален вестник

на Европейския съюз

C 12A

Издание на български език

Информация и известия

Година 5915 януари 2016 г.

---

| Известие No | Съдържание | Страница |
| --- | --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Съд на Европейския съюз |
| 2016/C 012A/01 | Покана за подаване на кандидатури | 1 |

Известие No

Съдържание

Страница

V   Становища

АДМИНИСТРАТИВНИ ПРОЦЕДУРИ

Съд на Европейския съюз

2016/C 012A/01

Покана за подаване на кандидатури

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Съд на Европейския съюз

| 15.1.2016 | BG | Официален вестник на Европейския съюз | CA 12/1 |
| --- | --- | --- | --- |

15.1.2016

BG

Официален вестник на Европейския съюз

CA 12/1

---

ПОКАНА ЗА ПОДАВАНЕ НА КАНДИДАТУРИ

(2016/C 012 A/01)

Предстои да се освободи длъжността директор (степен AD 14 или AD 15) на дирекция „Устни преводи“ на Съда на Европейския съюз в Люксембург. Титулярят на длъжността ще бъде назначен по реда на член 29, параграф 2 от Правилника за длъжностните лица на Европейския съюз.

Задачата на дирекция „Устни преводи“ на Съда на Европейския съюз (1) е да подпомага правораздавателната дейност на Съда, Общия съд и Съда на публичната служба, като осигурява устни преводи с високо качество за съдебните заседания и за други организирани от институцията събития.

Предизвикателствата пред дирекция „Устни преводи“ са свързани с овладяването на нарастващия обем на работата и евентуално въвеждането на промени в методите ѝ на работа в съчетание със строг контрол върху разходите за устен превод. Същевременно високото качество на устните преводи остава абсолютно необходимо за добрата работа на Съда като многоезична институция и за качеството на европейското правосъдие.

Под прякото ръководство на секретаря на Съда директорът ще трябва да организира и да мотивира в работата около 80 длъжностни лица, в това число 75 конферентни преводачи, подпомагани при необходимост от допълнителни акредитирани конферентни преводачи (AIC), и ще трябва да работи в междуинституционална среда, като се съобразява и с особеностите на институцията.

Кандидатите трябва да са граждани на някоя от държавите — членки на Европейския съюз, и да са завършили висше образование, удостоверено с диплома от висше учебно заведение. Те трябва да са способни да ръководят и координират работата на голям административен отдел. Изискват се задълбочени познания и опит, свързани с естеството на работата на тази длъжност. Професионалният опит в тази област трябва да е най-малко десетгодишен. Професионалният опит в областта на конферентния превод ще се смята за предимство.

Кандидатите трябва да имат задълбочени познания по един от официалните езици на Европейския съюз и добри познания по още два официални езика. Ще се взема предвид и владеенето на други езици. В интерес на службата директорът трябва да притежава добри познания по френски и английски език.

ПОДАВАНЕ НА ДОКУМЕНТИ ЗА КАНДИДАТСТВАНЕ

Заявленията за кандидатстване се подават до Съда единствено по електронна поща на адрес appel_candidatures@curia.europa.eu най-късно до 17,00 ч. на 12 февруари 2016 г. Към заявлението се прилагат подробна автобиография и всички други необходими документи. Заедно с тези документи кандидатите трябва да изпратят и писмено изложение от не повече от пет страници, в което да представят вижданията си за работата и функциите на директора на дирекция „Устни преводи“ и да посочат защо смятат, че са подходящи за тази длъжност.

Люксембург, 1 декември 2015 г.

---

(1)  Допълнителна информация за Съда на Европейския съюз и за дирекция „Устни преводи“ може да се намери на уебсайта на институцията www.curia.europa.eu

---